Pasiūlymas Tarybos reglamentas iš dalies keičiantis Reglamentą (EB) Nr. 1035/2001, nustatantį Dissostichus spp. sugavimo dokumentavimo tvarką /* KOM/2004/0528 galutinis - CNS 2004/0179 */





Briuselis, 29.07.2004 KOM(2004) 528 galutinis 2004/0179 (CNS) Pasiūlymas TARYBOS REGLAMENTAS iš dalies keičiantis Reglamentą (EB) Nr. 1035/2001, nustatantį Dissostichus spp. sugavimo dokumentavimo tvarką (pateikta Komisijos) AIŠKINAMASIS MEMORANDUMAS 1999 m. lapkričio mėn. vykusiame aštuonioliktajame kasmetiniame posėdyje Antarkties jūros faunos ir floros apsaugos komisija (CCAMLR) patvirtino Dissostichusspp.sugavimo dokumentavimo tvarką. Dissostichus spp. sugavimo dokumentavimo tvarka siekiama patobulinti tarptautinės prekybos šios rūšies žuvimis priežiūrą ir nustatyti visų importuojamų ar eksportuojamų iš CCAMLR Susitariančių Šalių teritorijų Dissostichus spp. kilmę. Sugavimo dokumente turi būti nurodoma, ar Dissostichus spp. Konvencijos taikymo teritorijoje buvo sugauta nepažeidžiant CCAMLR apsaugos priemonių, bei pateikiama informacija sugavimo duomenų kaupimui siekiant palengvinti mokslinį išteklių įvertinimą. Sugavimo dokumentas taikomas visiems Dissotichus spp. sugavimo atvejams, nepriklausomai nuo to, ar žuvis sugauta Konvencijos taikymo teritorijoje, ar už jos ribų. 2001 m. gegužės 22 d. Tarybos reglamentu (EB) Nr. 1035/2001, nustatančiu Dissostichus spp. sugavimo dokumentavimo tvarką, ši dokumentavimo tvarka buvo perkelta į Bendrijos teisę. 2003 m. lapkričio mėn. vykusiame dvidešimt antrajame kasmetiniame posėdyje CCAMLR atkreipė dėmesį, kad sugavimo dokumenteregistruojama Dissostichus spp. buvo iškraunama tų valstybių, kurios netaiko sugavimo dokumentavimo tvarkos, uostuose. Ji taip pat pastebėjo, kad kai kuriais atvejais tų valstybių, kurios taiko minėtą tvarką, uostuose žuvies iškrovimą patvirtino ne uosto pareigūnai, o vėliavos valstybės pareigūnai. Suprasdama, kad dėl skirtingos praktikos naudojant sugavimo dokumentavimo tvarką gali būti sukčiaujama, kadangi yra sunkiau kontroliuoti tvarkos įgyvendinimą, CCAMLR nusprendė iš dalies ją pakeisti įvesdama tam tikrus pakeitimus, ypač apibrėždama institucijas, turinčias sugavimo dokumentuose patvirtinti Dissostichus spp. iškrovimą. Priėmus šį sprendimą kartu yra iš dalies keičiama ir rezoliucija dėl valstybių, netaikančių Dissostichus spp. sugavimo dokumentavimo tvarkos, uostų naudojimo siekiant užtikrinti, kad licenciją gaudyti Dissostichus spp. turintys laivai iškrautų žuvį tose valstybėse, kurios taiko tokią tvarką, ir kad laivuose būtų minėtų valstybių sąrašas. Bendrija pritarė rezoliucijos pakeitimui; atitinkamai, nors šis pakeitimas ir neprieštarauja teisės nuostatoms, jį reikia perkelti į Bendrijos teisę. Kadangi sugavimo dokumentavimo tvarka yra taikoma visiems Dissostichus spp komerciniams mainams, buvo padaryti pakeitimai siekiant apibrėžti importo sąvoką. Komisija siūlo Tarybai priimti iš dalies pakeistą reglamentą. 2004/0179 (CNS) Pasiūlymas TARYBOS REGLAMENTAS iš dalies keičiantis Reglamentą (EB) Nr. 1035/2001, nustatantį Dissostichusspp.sugavimo dokumentavimo tvarką EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 37 straipsnį, atsižvelgdama į Komisijos pasiūlymą[1], atsižvelgdama į Europos Parlamento nuomonę[2], kadangi: 2001 m. gegužės 22 d. Tarybos reglamente (EB) Nr. 1035/2001, nustatančiame Dissostichusspp. sugavimo dokumentavimo tvarką[3], yra nustatomas sugavimo dokumentavimo tvarkos, kurią Antarkties jūrų gyvųjų išteklių apsaugos komisija (toliau - CCAMLR) patvirtino 1999 m. lapkričio mėn. aštuonioliktajame kasmetiniame posėdyje, įgyvendinimas. 2003 m. lapkričio mėn. dvidešimt trečiajame kasmetiniame posėdyje CCAMLR iš dalies pakeitė tvarką ir su ja susijusią rezoliuciją, kad pagerintų Dissostichus spp. iškrovimo kontrolę ir dokumentavimo priežiūrą. Dissostichus spp. sugavimo dokumentavimo tvarka taikoma visiems Dissostichus spp. komerciniams mainams, todėl reikėtų apibrėžti importo sąvoką. Todėl atitinkamai reikėtų iš dalies pakeisti Reglamentą (EB) Nr. 1035/2001, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 1035/2001 iš dalies keičiamas taip: 3 straipsnis papildomas d punktu: "d) "importas" reiškia muitinės sankcionuotus veiksmus, minimus Tarybos reglamento (EB) Nr. 2913/92[4] 4 straipsnio 15 punkto b papunktyje, taip pat muitinės procedūras, apibūdintas to paties reglamento 4 straipsnio 16 punkto a-f papunkčiuose ". 4 straipsnis pakeičiamas taip: "4 straipsnis 1. Valstybės narės imasi visų būtinų priemonių, kad žvejybos licencijose ir leidimuose, suteikiančiuose teisę žvejoti Dissostichus spp., būtų įrašytas įpareigojimas iškrauti sugautą žuvį valstybėse, taikančiose pagaunamos žuvies dokumentacijos schemą. 2. Valstybės narės prie Dissostichus spp. žvejybos licencijų ir leidimų prideda valstybių, taikančių sugaunamos žuvies dokumentacijos schemą, sąrašą. 3. Valstybės narės imasi visų būtinų priemonių, siekdamos užtikrinti, kad jų vėliavos laivai, kuriems leidžiama žvejoti Dissostichus spp., iškraudami ar perkraudami Dissostichus spp. yra tinkamai užpildę sugavimo dokumentą." 10 straipsnio 1 dalies b punkto pirmoji įtrauka pakeičiama taip: "- uosto ar laisvosios ekonominės erdvės oficialiam atstovui, pavaldžiam muitinei arba valstybės žuvininkystės institucijai ir įgaliotam patvirtinti Dissostichus spp. sugavimo pažymėjimus, pasirašyti ir patvirtinti antspaudu;" 12 straipsnio 1 dalies pirmoji įtrauka pakeičiama taip: "- uosto ar laisvosios ekonominės erdvės oficialiam atstovui, pavaldžiam muitinei arba valstybės žuvininkystės institucijai ir įgaliotam patvirtinti Dissostichus spp. sugavimo pažymėjimus, pasirašyti ir patvirtinti antspaudu;" 2 straipsnis Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, [data] Tarybos vardu Pirmininkas [1] OL C [...] [...], p. [...] [2] OL C [...] [...], p. [...] [3] OL L 145, 2001 5 31, p. 1. Reglamentas, su pakeitimais, padarytais Reglamentu (EB) Nr. 669/2003 (OL L 97, 2003 4 15, p. 1). [4] OL L 302, 1992 10 19, p. 1.